Source: https://www.slov-lex.sk/pravne-predpisy/SK/ZZ/1978/79/19820701.html
Timestamp: 2020-01-20 11:53:04+00:00

Document:
79/1978 Zb. - Zákon Slovenskej národnej rady o št... - SLOV-LEX
79/1978 Zb./
Časová verzia predpisu účinná od 01.07.1982 do 03.04.1984
Národné výbory pri správe škôl a školských zariadení školy a školské zariadenia zriaďujú a zrušujú, hospodársky ich zabezpečujú vo svojich plánoch a rozpočtoch, odborne ich vedú, vykonávajú v nich inšpekciu výchovy a vzdelávania a robia ďalšie opatrenia v štátnej správe na úseku školstva podľa tohto zákona a iných všeobecne záväzných právnych predpisov na všestranné zabezpečenie cieľov a úloh štátnej školskej politiky.
Miestny národný výbor zabezpečuje prevádzku materskej školy, spoločného zariadenia jasle a materská škola, detského útulku, ktoré zriadil národný výbor, a základnej školy, základnej deväťročnej školy, osobitnej školy, školskej jedálne a miestneho domu pionierov a mládeže.
Miestny národný výbor rozhoduje o prijímaní detí do materskej školy, spoločného zariadenia jasle a materská škola, detského útulku, ktoré zriadil národný výbor, a do školskej jedálne, školskej družiny a školského klubu základnej školy alebo základnej deväťročnej školy, ak počet prihlásených detí presahuje počet detí, ktoré možno v týchto zariadeniach umiestniť; inak prijíma deti riaditeľ zariadenia. Pri prijímaní detí do školských zariadení, ktoré zriadil národný výbor, spolupracuje miestny národný výbor s Revolučným odborovým hnutím a s ostatnými spoločenskými organizáciami. Prijímanie detí do jaslí upravujú osobitné predpisy.3)
Mestský národný výbor vykonáva okrem pôsobnosti, ktorá patrí miestnemu národnému výboru v strediskovej obci (§ 5 ods. 4), aj pôsobnosť, ktorá podľa § 10 ods. 1 inak patrí okresnému národnému výboru.
Mestský národný výbor vykonáva ďalej pôsobnosť vo veciach, ktoré inak podľa § 7 až 10 patria okresnému národnému výboru, ak ju krajský národný výbor zverí mestskému národnému výboru podľa Vzorového štatútu mestských národných výborov.4)
Okresný národný výbor zriaďuje a zrušuje:
po prerokovaní s príslušným miestnym národným výborom základnú školu, pokiaľ z § 5 ods. 4 nevyplýva inak, základnú deväťročnú školu, osobitnú školu, osobitnú materskú školu, ľudovú školu umenia a ľudovú školu jazykov,
so súhlasom krajského národného výboru základnú školu alebo základnú deväťročnú školu pri zdravotníckych zariadeniach, školu v prírode a detský domov,
školy a školské zariadenia, ktoré zriaďuje miestny národný výbor (§ 5 ods. 1 a 4),
Okresný národný výbor určuje obvod materskej školy, spoločného zariadenia jasle a materská škola, osobitnej materskej školy, základnej školy, základnej deväťročnej školy a osobitnej školy, pokiaľ z § 5 ods. 4 nevyplýva inak.
Okresný národný výbor hospodársky zabezpečuje školy a školské zariadenia uvedené v § 7 ods. 1; pre školy a školské zariadenia, ktorých prevádzku zabezpečuje miestny národný výbor (§ 5 ods. 2), okresný národný výbor zabezpečuje investičnú výstavbu a veci vyplývajúce z pracovnoprávnych vzťahov pracovníkov týchto škôl a školských zariadení. Hospodárske zabezpečenie jaslí upravujú osobitné predpisy.5)
Okresný národný výbor plní úlohy organizácie vyplývajúce z pracovnoprávnych vzťahov pre pracovníkov škôl a školských zariadení uvedených v § 5 ods. 1 a v § 7 ods. 1 a pre riaditeľky, učiteľky a detské sestry v materskej škole alebo spoločnom zariadení jasle a materská škola, ako aj pre vedúce v detskom útulku, ak ich zriadila socialistická organizácia; ustanovuje riaditeľov týchto škôl a školských zariadení. Pracovnoprávne vzťahy pracovníkov jaslí upravujú osobitné predpisy.5)
Okresný národný výbor rozhoduje o prijatí dieťaťa do školy, ktoré dovŕši šiesty rok veku v čase od začiatku školského roku do konca kalendárneho roku, o odložení začiatku povinnej školskej dochádzky,6) o oslobodení žiaka od povinnej školskej dochádzky a o oslobodení žiaka od povinnosti vzdelávať sa.7) Príslušným na rozhodovanie je okresný národný výbor, v územnom obvode ktorého dieťa plní povinnú školskú dochádzku alebo túto povinnosť má plniť.
Okresný národný výbor rozhoduje na návrh žiaka stredného odborného učilišťa alebo jeho zákonného zástupcu o tom, či je žiak spôsobilý na výchovu vo zvolenom odbore.8) Príslušným na rozhodovanie je okresný národný výbor, v územnom obvode ktorého má sídlo stredné odborné učilište.
Krajský národný výbor zriaďuje a zrušuje:
stredné odborné učilište, odborné učilište a strednú školu pre pracujúcich pre úseky riadené alebo spravované národnými výbormi,
učňovskú školu, gymnázium, strednú odbornú školu, konzervatórium, odbornú školu, jazykovú školu, školský ústav umeleckej výroby a stenografický ústav,
základnú školu alebo základnú deväťročnú školu pre zmyslovo alebo telesne postihnutých žiakov alebo pre žiakov s chybami reči alebo pre ťažko vychovateľných žiakov, osobitnú školu pre zmyslovo alebo telesne postihnutých žiakov alebo pre žiakov s chybami reči, pomocnú školu, materskú školu pre deti zmyslovo alebo telesne postihnuté a materskú školu pre deti s chybami reči, osobitné odborné učilište a odborné učilište pre zmyslovo alebo telesne postihnutú mládež alebo pre ťažko vychovateľnú mládež,
Krajský národný výbor môže zriadiť základnú školu alebo základnú deväťročnú školu pre nadanú a talentovanú mládež, ak takúto školu zriaďuje v spoločnej správe so strednou školou pre nadanú a talentovanú mládež.
Krajský národný výbor dáva súhlas:
na zriadenie alebo zrušenie stredného odborného učilišťa zriaďovaného generálnym riaditeľstvom výrobnej hospodárskej jednotky alebo orgánom, ktorý plní obdobnú funkciu, prípadne hospodárskou organizáciou,
na zriadenie alebo zrušenie strednej školy pre pracujúcich zriaďovanej socialistickou organizáciou,
na ustanovenie riaditeľov škôl uvedených v tomto odseku a na ich uvoľnenie z funkcie.
Krajský národný výbor odborne vedie školy a školské zariadenia uvedené v § 11 a prípravu mládeže vo štvorročných učebných odboroch ukončených maturitnou skúškou v odbornom učilišti.9)
Krajský národný výbor hospodársky zabezpečuje školy a školské zariadenia uvedené v § 11 ods. 1 až 3 a plní úlohy organizácie vyplývajúce z pracovnoprávnych vzťahov pracovníkov škôl a školských zariadení uvedených v § 11 ods. 1 až 3 a učiteľov škôl uvedených v § 11 ods. 4; ustanovuje riaditeľov škôl a školských zariadení uvedených v § 11 ods. 1 až 3.
ustanovuje po prerokovaní s príslušnými ústrednými orgánmi podmienky pre štúdium cudzích štátnych príslušníkov na stredných školách,
O zaraďovaní detí do základnej školy alebo základnej deväťročnej školy pre mládež vyžadujúcu osobitnú starostlivosť, do osobitnej školy, do pomocnej školy11) a do materskej školy pre deti vyžadujúce osobitnú starostlivosť12) rozhoduje okresný národný výbor príslušný podľa miesta bydliska dieťaťa.
Ak sa žiak alebo učeň previní proti školskému poriadku, môže sa mu podľa závažnosti previnenia uložiť niektoré z týchto výchovných opatrení: napomenutie od triedneho učiteľa, pokarhanie od triedneho učiteľa, pokarhanie od riaditeľa školy; žiakom stredných škôl, ktorí splnili povinnú školskú dochádzku, môže sa uložiť aj podmienečné vylúčenie zo štúdia alebo vylúčenie zo štúdia. O podmienečnom vylúčení zo štúdia rozhoduje riaditeľ školy, o vylúčení zo štúdia rozhoduje krajský národný výbor, ktorý školu odborne vedie.
Pre prijatie žiaka na strednú školu je rozhodujúca jeho klasifikácia zo základnej deväťročnej školy, jeho osobná charakteristika schválená riaditeľom základnej deväťročnej školy alebo vedúcim organizácie, s ktorou je v pracovnom pomere alebo obdobnom pracovnom vzťahu, vyjadrenie lekára o zdravotnom stave uchádzača a jeho zdravotnej spôsobilosti na štúdium a na výkon povolania, na ktoré sa štúdiom pripravuje, a výsledok prijímacej skúšky.
Proti rozhodnutiu môže uchádzač podať do ôsmich dní prostredníctvom riaditeľa školy odvolanie na národný výbor, ktorý školu odborne vedie; riaditeľ školy nemôže o odvolaní sám rozhodnúť.
Žiakom stredných škôl, ktorí splnili povinnú školskú dochádzku, môže sa z vážnych osobných dôvodov, najmä zdravotných, štúdium prerušiť, a to až na dva roky. O prerušení štúdia rozhoduje riaditeľ školy. Po uplynutí prerušenia štúdia pokračuje žiak v tom ročníku, v ktorom bolo štúdium prerušené.
Tento zákon sa nevzťahuje na vysoké školy, vojenské školy, školy Zboru národnej bezpečnosti, školy Zboru nápravnej výchovy Slovenskej socialistickej republiky, podnikové a družstevné výchovné zariadenia a výchovné zariadenia spoločenských organizácií.
Uznesenie Národného zhromaždenia ČSSR č. 109/1967 Zb., ktorým sa vydáva Vzorový štatút mestských národných výborov.
§ 34 ods. 1 zákona č. 63/1978 Zb. o opatreniach v sústave základných a stredných škôl.
§ 36 zákona č. 63/1978 Zb. o opatreniach v sústave základných a stredných škôl.
§ 20 ods. 2 zákona č. 63/1978 Zb. o opatreniach v sústave základných a stredných škôl.
§ 15 zákona č. 63/1978 Zb. o opatreniach v sústave základných a stredných škôl.
PIATA ČASŤ ZÁVEREČNÉ A ZRUŠOVACIE USTANOVENIA
Dátum účinnosti do: 03.04.1984

References: § 10
 § 7
 § 5
 § 5
 § 7
 § 5
 § 7
 § 11
 § 11
 § 11
 § 11
 § 11

§ 34

§ 36

§ 20

§ 15